
Nenasprotovanje delegiranemu aktu: nomenklatura za razsežnosti in kode za vrste ukrepov za ESRR, ESS+, Kohezijski sklad in SPP

[bookmark: Sujet][bookmark: References]Sklep Evropskega parlamenta, da ne nasprotuje delegirani uredbi Komisije z dne 22. septembra 2025 o spremembi Priloge I k Uredbi (EU) 2021/1060 Evropskega parlamenta in Sveta glede nomenklature za razsežnosti in kode za vrste ukrepov za ESRR, ESS+, Kohezijski sklad in SPP (C(2025)06376 – 2025/2888(DEA))
[bookmark: TextBodyBegin]Evropski parlament,
[bookmark: _Hlk211606629]–	ob upoštevanju delegirane uredbe Komisije (C(2025)06376),
–	ob upoštevanju pisma Komisije z dne 22. septembra 2025, v katerem poziva Parlament, naj izjavi, da ne bi nasprotoval delegirani uredbi,
–	ob upoštevanju pisma Odbora za regionalni razvoj predsedniku konference predsednikov odborov z dne 14. oktobra 2025,
–	ob upoštevanju člena 290 Pogodbe o delovanju Evropske unije,
–	ob upoštevanju Uredbe (EU) 2021/1060 Evropskega parlamenta in Sveta z dne 24. junija 2021 o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko[footnoteRef:1] ter zlasti člena 113 in člena 114(6) Uredbe, [1:  	UL L 231, 30.6.2021, str. 159, ELI: http://data.europa.eu/eli/reg/2021/1060/oj.] 

–	ob upoštevanju člena 114(6) Poslovnika,
–	ob upoštevanju priporočila za sklep Odbora za regionalni razvoj,
–	ob upoštevanju da ni bilo izraženo nobeno nasprotovanje v roku iz tretje in četrte alinee člena 114(6) Poslovnika, ki se je iztekel 21. oktobra 2025,
A.	ker je Komisija 4. aprila 2025 zaprosila, naj se za njen predlog uredbe o spremembi uredb (EU) 2021/1058 in (EU) 2021/1056 glede posebnih ukrepov za obravnavanje strateških izzivov v okviru vmesnega pregleda[footnoteRef:2] uporabi nujni postopek v skladu s členom 170 Poslovnika Evropskega parlamenta, da bi se državam članicam omogočilo smiselno reprogramiranje v okviru vmesnega pregleda in bi se sredstva osredotočila na nove strateške prednostne naloge Unije iz Uredbe (EU) 2021/1060; ker je Komisija ta predlog predstavila na seji Odbora za regionalni razvoj 9. aprila 2025; [2:  	COM(2025)0123.] 

B.	ker je Odbor za regionalni razvoj na seji 5. maja 2025 sklenil podpreti prošnjo za uporabo nujnega postopka v skladu s členom 170(5) Poslovnika, kar je omogočilo sprejetje Uredbe (EU) 2025/1914 Evropskega parlamenta in Sveta[footnoteRef:3], [3:  	Uredba (EU) 2025/1914 Evropskega parlamenta in Sveta z dne 18. septembra 2025 o spremembi uredb (EU) 2021/1058 in (EU) 2021/1056 glede posebnih ukrepov za obravnavanje strateških izzivov v okviru vmesnega pregleda (UL L, 2025/1914, 19.9.2025, ELI: http://data.europa.eu/eli/reg/2025/1914/oj).] 

C.	ker je delegirana uredba Komisije potrebna za zagotovitev usklajenosti in doslednosti med Uredbo (EU) 2021/1060 in uredbami za posamezne sklade (uredbe o ESRR/Kohezijskem skladu, ESS+ in SPP), kar je podlaga, da se lahko spremenjeni in na novo uvedeni specifični cilji v skladu z Uredbo (EU) 2025/1914 izvajajo z vključitvijo ustreznih področij intervencije v Prilogo I k Uredbi (EU) 2021/1060 ter da se lahko uporabljajo pri izvajanju programov in poročanju o njih;
1.	izjavlja, da ne nasprotuje delegirani uredbi;
2.	naroči svoji predsednici, naj ta sklep posreduje Svetu in Komisiji.

